মাঝে ছাড় ছিল দু-তিনদিনের। কিন্তু দু তিনদিনের মধ্যে চকোলেট ও দোদোমা ফের নিষিদ্ধ বাজির তালিকায়। বৃহস্পতিবার রাজ্যের পরিবেশমন্ত্রী শোভন চট্টোপাধ্যায়ের ঘোষণার পরই নড়ে চড়ে বসল প্রশাসন। বিভিন্ন জায়গায় হানা দিয়ে আটক করা হয়েছে শব্দবাজি। দক্ষিণ চব্বিশ পরগনার বারুইপুরের নড়িদানা এলাকায় বাজি ব্যবসায়ী সোমনাথ নস্করের কাটাখলের কারখানায় হানা দেয় পুলিস।
 ওয়েব ডেস্ক: মাঝে ছাড় ছিল দু-তিনদিনের। কিন্তু দু তিনদিনের মধ্যে চকোলেট ও দোদোমা ফের নিষিদ্ধ বাজির তালিকায়। বৃহস্পতিবার রাজ্যের পরিবেশমন্ত্রী শোভন চট্টোপাধ্যায়ের ঘোষণার পরই নড়ে চড়ে বসল প্রশাসন। বিভিন্ন জায়গায় হানা দিয়ে আটক করা হয়েছে শব্দবাজি। দক্ষিণ চব্বিশ পরগনার বারুইপুরের নড়িদানা এলাকায় বাজি ব্যবসায়ী সোমনাথ নস্করের কাটাখলের কারখানায় হানা দেয় পুলিস। সেখান থেকে উদ্ধার হয় কয়েক হাজার চকোলেট ও জেনারেটর বাজি। বাজি ব্যবসায়ী সোমনাথ নস্করকে গ্রেফতার করে পুলিস। অন্যদিকে হাওড়ার বেলুড় বাজারেও অভিযান চালায় পুলিস। উদ্ধার হয় লক্ষাধিক টাকার বেআইনি শব্দবাজি।  আটক করা হয় এক বাজি বিক্রেতাকে।